**Národná rada Slovenskej republiky**

**VIII. volebné obdobie**

Číslo: CRD-1835/2022

**1132a**

**S p o l o č n á s p r á v a**

výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Miloša SVRČEKA a Igora KAŠPERA na vydanie zákona, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov **(tlač 1132)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k návrhu poslancov Národnej rady Slovenskej republiky Miloša SVRČEKA a Igora KAŠPERA na vydanie zákona, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov **(tlač 1132)**  (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1599 z 21. septembra 2022 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre hospodárske záležitosti.

Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 614 z 24. novembra 2022
* Výbor Národnej rady Slovenskej republiky pre financie a rozpočet uznesením č. 377 z 13. októbra 2022
* Výbor Národnej rady Slovenskej republiky pre hospodárske záležitosti uznesením č. 383 z 28. novembra 2022.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú **nasledujúce** pozmeňujúce a doplňujúce návrhy:

K čl. I

1. V § 3g ods. 3 sa slová „určiť výmeru uplatneného vecného bremena“ nahrádzajú slovami „určiť výmeru pozemku, ktorého sa týka uplatnené vecné bremeno“.

Spresnenie zmätočnej formulácie. Výmera sa môže týkať len pozemku, ale nie vecného bremena.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

K čl. I

1. V § 3g ods. 4 prvej vete sa slovo „prvého odseku“ nahrádza slovom „odseku 2“.

Oprava vnútorného odkazu – vecné bremeno sa zriaďuje v § 3g ods. 2.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

K čl. I

1. V § 3g ods. 4 sa slová „za výmeru, v ktorej je“ nahrádzajú slovami „za výmeru pozemku, v ktorej je jeho“.

Spresnenie pojmu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

K čl. I

1. V § 3g ods. 4 sa v druhej vete slová „vlastníkom cesty I. triedy“ nahrádzajú slovami „vlastníkom diaľnice alebo cesty I. triedy“.

Dopĺňa sa Národná diaľničná spoločnosť ako subjekt, ktorý je tiež povinný poskytnúť primeranú náhradu za zriadenie vecného bremena rovnako ako vlastník ciest I. triedy.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 4 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

návrh poslancov Národnej rady Slovenskej republiky Miloša SVRČEKA a Igora KAŠPERA na vydanie zákona, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov **(tlač 1132) s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 387 z 29. novembra 2022.

Týmto uznesením výbor zároveň poveril spoločného spravodajcu **Petra Vonsa** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 29. novembra 2022

Peter **K r e m s k ý**, v.r.

predseda Výboru NR SR

pre hospodárske záležitosti